cyanic-selkie/wikianc huggingface dataset:
শ্রেষ্ঠ পরিচালক বিভাগে ফিল্মফেয়ার পুরস্কার - তামিল
শ্রেষ্ঠ পরিচালক বিভাগে ফিল্মফেয়ার পুরস্কার - তামিল ফিল্মফেয়ার পুরস্কার দক্ষিণের অংশ হিসেবে তামিল চলচ্চিত্র পরিচালকদের প্রদান কর হচ্ছে। ১৯৭২ সাল থেকে এটি শ্রেষ্ঠ পরিচালক থেকে বর্ধিত করে শ্রেষ্ঠ তামিল চলচ্চিত্র পরিচালকদের দেওয়া হচ্ছে।
কালচোঁ উত্তর ইউনিয়ন
কালচোঁ উত্তর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
আয়তন
কালচোঁ উত্তর ইউনিয়নের আয়তন ৩,৬৪২ একর।
জনসংখ্যার উপাত্ত
২০১১ সালের পরিসংখ্যান অনুযায়ী কালচোঁ উত্তর ইউনিয়নের জনসংখ্যা ২৪,৮৩৯ জন। এর মধ্যে পুরুষ ১২,৭৫২ জন এবং মহিলা ১২,০৮৭ জন। মোট পরিবার ৪,৫৮৯টি।
অবস্থান ও সীমানা
হাজীগঞ্জ উপজেলার উত্তরাংশে কালচোঁ উত্তর ইউনিয়নের অবস্থান। এ ইউনিয়নের পশ্চিমে দ্বাদশ গ্রাম ইউনিয়ন, দক্ষিণে কালচোঁ দক্ষিণ ইউনিয়ন, পূর্বে হাটিলা পশ্চিম ইউনিয়ন এবং উত্তরে কচুয়া উপজেলার কাদলা ইউনিয়ন ও মতলব দক্ষিণ উপজেলার নারায়ণপুর ইউনিয়ন অবস্থিত।
শিক্ষা ব্যবস্থা
২০১১ সালের পরিসংখ্যান অনুযায়ী কালচোঁ উত্তর ইউনিয়নের সাক্ষরতার হার ৫৫.৯%।
কয়া ইউনিয়ন
কয়া ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলা অন্তর্গত একটি ইউনিয়ন।
আয়তন
কয়া ইউনিয়নের আয়তন ৪৬০৮ একর (১৯.৬১ বর্গ কিলোমিটার)। এই ইউনিয়নে মোট ৫৫০৯টি পরিবার আছে।।
অবস্থান
কুমারখালী উপজেলা সদর থেকে ৮ কিলোমিটার পশ্চিমে গড়াই ও পদ্মা নদীর তীরে অবস্থিত।
কয়া ইউনিউনের পশ্চিমে কুষ্টিয়া সদরের হাটশ হরিপুর ইউনিয়নের কান্তিনগর বোয়ালদহ, উত্তরে পদ্মা নদী ও কুমারখালির  ঘোষপুর, দক্ষিণে চাপড়া ইউনিয়ন এবং পূর্বে শিলাইদহ ইউনিয়ন।
নদীসমূহ
কয়া ইউনিয়নে রয়েছে পদ্মা নদী। গড়াই নদী
জি নিজামুদিন
জি নিজামুদিন ওরফে এমজিকে নিজামুদিন ছিলেন তামিলনাড়ুর একজন রাজনীতিবিদ। তিনি ১৯৯৬ সালের নির্বাচনে নাগপট্টিনাম আসন থেকে তামিলনাড়ু বিধানসভা নির্বাচিত হয়েছিলেন। তিনি দ্রাবিড় মুন্নেত্র কড়গম (ডিএমকে) দলের সাথে ভারতীয় জাতীয় লীগের জোটের প্রার্থী ছিলেন।
তিনি বর্তমানে ভারতীয় জাতীয় লীগের সর্বভারতীয় সাধারণ সম্পাদক ।
জন মিলস
জন আর্নেস্ট জ্যাকি মিলস (John Mills; জন্ম: ৩ সেপ্টেম্বর, ১৯০৫ - মৃত্যু: ১১ ডিসেম্বর, ১৯৭২) ওতাগোর হ্যামিল্টনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৩০ থেকে ১৯৩৩ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন জ্যাকি মিলস নামে পরিচিত জন মিলস। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন তিনি। ফ্রাঙ্ক ওলি’র কাছাকাছি মানের নিউজিল্যান্ডীয় ক্রিকেটার ছিলেন তিনি।
খেলোয়াড়ী জীবন
১৯২৪-২৫ মৌসুম থেকে ১৯৩৭-৩৮ মৌসুম পর্যন্ত অকল্যান্ডের পক্ষে খেলেছেন জ্যাকি মিলস। সমগ্র খেলোয়াড়ী জীবনে সাত টেস্টে অংশগ্রহণের সুযোগ হয় জন মিলসের। ১৯২৯-৩০ মৌসুমের প্রথম খেলায় অকল্যান্ডের সদস্যরূপে ১৮৫ রান তুলেন। এ ইনিংস টিই তাঁর প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। ঐ খেলায় ওতাগোর বিপক্ষে তাঁর দল ইনিংস ব্যবধানে জয় পেয়েছিল। অকল্যান্ডের সর্বমোট ৩৫৬ রানের বিপরীতে তিনি অর্ধেকের বেশি রান ও ওতাগোর দুই ইনিংসের সম্মিলিত সংগ্রহেরও অধিক রান তুলেছিলেন। ১৯২৪-২৫ মৌসুমে অকল্যান্ডের ক্লাব ক্রিকেটে ইডেনের পক্ষে ও বিশ্ববিদ্যালয় দলের বিপক্ষে তিনি ও হেক্টর গিলেস্পি উদ্বোধনী জুটিতে ৪৪১ রান তুলেন।
আন্তর্জাতিক ক্রিকেট
১৯২৭ ও ১৯৩১ সালে নিউজিল্যান্ড দলের সদস্যরূপে ইংল্যান্ড সফরে যান। প্রত্যেক সফরেই সহস্রাধিক রান তুলেছিলেন তিনি।
ব্যক্তিগত জীবন
১১ ডিসেম্বর, ১৯৭২ তারিখে ৬৭ বছর বয়সে ওয়াইকাতোর হ্যামিল্টনে জন মিলসের দেহাবসান ঘটে।
ঝং জেলা
প্রশাসনিক বিভাগ
জেলাটি ৪টি উপজেলা (বা তহসিল) নিয়ে গঠিত হয়েছে:
জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, ঝং এবং শর্কট তহসিলের জনসংখ্যার প্রায় ৯৫% জনগণ পাঞ্জাবী ভাষাকে মাতৃভাষা হিসেবে ব্যবহার করে থাকে। এছাড়াও বাকী ৩.৮% লোকজন উর্দু ভাষায় কথা বলে থাকেন।
হোয়াইট হাউস
হোয়াইট হাউস বা সাদা বাড়ি মার্কিন যুক্তরাষ্ট্রের রাষ্ট্রপতির দাপ্তরিক বাসভবন। ওয়াশিংটন, ডি.সির পেনসিলভানিয়া এভিনিউয়ে অবস্থিত এই বাসভবনটি ১৭৯২ থেকে ১৮০০ সালের মধ্যে প্রতিষ্ঠিত হয়। জন অ্যাডামসের পর থেকে যুক্তরাষ্ট্রের সকল রাষ্ট্রপতিই এই বাসভবনে ছিলেন। এই ভবনের স্থাপতি ছিলেন জেমস হোবান, তিনি আয়ারল্যান্ডের নাগরিক। ১৮০১ সালে টমাস জেফারসন হোয়াইট হাউসে উঠলে, তিনি ভবনের সামনের দিকের অংশ প্রসারিত করেন। তিনি ভবনটির সামনে দুইটি স্তম্ভসারি তৈরি করেছিলেন ।
১৮১৪ সালে যুদ্ধের সময় ব্রিটিশ সেনাবাহিনী হোয়াইট হাউসকে আগুনে পুড়িয়ে ফেলে, এ সময় বাসভবনটির পুরো অভ্যন্তরের অংশ এবং বাহিরের বেশ খানিকটা অংশ ধ্বংস হয়ে যায়। প্রায় সাথে সাথেই পুনঃনির্মাণ আরম্ভ হয়। ১৮১৭ সালের অক্টোবরে জেমস মন্‌রো এ আংশিক নির্মিত ভবনে ওঠেন। এদিকে ভবনের নির্মাণ কার্যক্রম চলতে থাকে। ১৮২৪ সালে ভবনের দক্ষিণভাগের এবং ১৮২৯ সালে উত্তরদিকের স্তম্ভগুলো নির্মিত হয়। ১৯০৯ সালে প্রেসিডেন্ট উইলিয়াম হাওয়ার্ড ট্যাফ্‌ট্‌ ভবনের দক্ষিণ অংশ সম্প্রসারিত করেন এবং সর্বপ্রথম ওভাল অফিস প্রতিষ্ঠা করেন। ওভাল অফিস পরবর্তিতে ভবনের সম্প্রসারণের কারণে অন্যত্র সরিয়ে নেয়া হয়। তৃতীয় তলার চিলেকোঠাটি ১৯২৭ সালে বাসযোগ্য করে তৈরি করা হয়। সামাজিক অনুষ্ঠানের অভ্যর্থনার জন্য ভবনটির পূর্ব দিকে একটি অংশ তৈরি করা হয়। তৈরিকৃত উভয় অংশই জেফারসনের নির্মিত স্তম্ভসারির সাথে সংযুক্ত করা হয়েছিল।
কেনেডির পুন:নির্বাচন সময় থেকে হোয়াইট হাউস
হোয়াইট হাউসের ঐতিহাসিক চরিত্র জন্য, ট্রুম্যান সংস্কারের পর আর কোন স্থাপত্য পরিবর্তন করা হয়নি । কেনেডির পুন:নির্বাচন থেকে প্রতি রাষ্ট্রপতি পরিবার হোয়াইট হাউসের ব্যক্তিগত অংশের কিছু পরিবর্তন করেছেন  , কিন্তু হোয়াইট হাউস সংরক্ষণ কমিটি থেকে পরিবর্তনের  অনুমোদন নিতে হয়েছে । হোয়াইট হাউসের ঐতিহাসিকতা বজায় রাখার জন্য , কংগ্রেস অনুমোদিত এই কমিটি প্রতিটি পরিবার - সাধারণত ফার্স্টলেডীর প্রতিনিধিত্বে কাজ করে ।
হোয়াইট হাউস ওয়াশিংটনে প্রথম হুইলচেয়ার - প্রবেশযোগ্য সরকারি ভবন হয়ে ওঠে যখন ফ্রাঙ্কলিন ডি রুজভেল্ট এর শাসনকালে পরিবর্তন করা হয়, যিনি পক্ষাঘাতগ্রস্ত অসুস্থতার কারণে একটি হুইলচেয়ার ব্যবহার করতেন ।
রাষ্ট্রপতি সাধারণত সরকারি মোটরগাড়ি বা হেলিকপ্টারের মাধ্যমে হোয়াইট হাউস থেকে সরাসরি ভ্রমণ করে থাকেন । ১৯৫০-এর দশকে, রাষ্ট্রপতি ডোয়াইট ডি আইজেনহাওয়ার প্রথম হোয়াইট হাউস থেকে হেলিকপ্টারে করে যাতায়াত করেন ।
মিসেস নিক্সনের প্রচেষ্টায় বাড়িতে ৬০০টির অধিক মূল্যবান বস্তুসামগ্রী আনা হয় ।
কম্পিউটার ও প্রথম লেজার প্রিন্টার কার্টার প্রশাসনের সময় যোগ করা হয় এবং কম্পিউটার প্রযুক্তির ব্যবহার রিগ্যান প্রশাসনের সময় প্রসারিত করা হয়েছিল ।
২০১৩ সালে প্রেসিডেন্ট বারাক ওবামা হোয়াইট হাউসের ছাদে সৌর প্যানেল একটি সেট স্থাপন করেন ।
বিন্যাস এবং সুযোগ-সুবিধা
আজ অধ্যক্ষতা হাউজিং ভবনগুলি একত্রে হোয়াইট হাউসের কমপ্লেক্স নামে পরিচিত। এটা কেন্দ্রীয় নির্বাহী রেসিডেন্স, দুপাশে ইস্ট উইং এবং ওয়েস্ট উইং দ্বারা পরিবেষ্টিত রয়েছে । প্রধান নকীব পরিবারের প্রত্যাহিক কাজকর্মকে রুপায়ন করেন ।
নামকরণ প্রচলন
ভবনটি মূলত "রাষ্ট্রপতির প্রাসাদ", "প্রেসিডেন্ট প্রাসাদ", বা "রাষ্ট্রপতির ঘর" হিসাবে উল্লেখ করা হয়েছিল। জনসাধারণের প্রথমতম প্রমাণটি হল "হোয়াইট হাউস" রেকর্ড করা হয়েছিল ১৮১১ সালে। একটি পৌরাণিক ঘটনাটি আবির্ভূত হয়েছিল যে ওয়াশিংটনে নির্মিত কাঠামোটি পুড়ে যাবার পর কাঠামোর পুনর্নির্মাণের সময়,  সাদা রং প্রয়োগ করেছিল সাদা রংটি তা আচ্ছাদন করেছিল । তাই ভবনটির নাম ঐ রংয়ের নামে নামকরণ করা হয়েছিল।  ১৯০১ সালে রাষ্ট্রপতি থিওডোর রুজভেল্ট দ্বারা কাগজপত্রে "হোয়াইট হাউস-ওয়াশিংটন" নামটি আনুষ্ঠানিকভাবে প্রতিষ্ঠিত না হওয়া পর্যন্ত "এক্সিকিউটিভ ম্যানশন" নামটি অফিসিয়াল কাজে ব্যবহার করা হত।  বর্তমান ছাপানো নামঠিকানা শব্দ এবং ব্যবস্থা "হোয়াইট হাউস" শব্দটির সাথে "ওয়াশিংটন" শব্দটির সাথে কেন্দ্রীভূত হয়ে ফ্রাঙ্কলিন ডি. রুজভেল্ট প্রশাসনিকভাবে ব্যবহার করের।
কে ভি নান্নান
কে ভি নান্নান ১৯৯৬ সালের নির্বাচনে চেঙ্গাম আসন থেকে তামিলনাড়ু বিধানসভায় নির্বাচিত হয়েছিলেন, যা তফশিলি জাতির প্রার্থীদের জন্য সংরক্ষিত ছিল। তিনি দ্রাবিড় মুন্নেত্র কড়গম (ডিএমকে) দলের প্রার্থী ছিলেন।
বেকেরেল (একক)
বেকেরেল (প্রতীক: Bq) হলো তেজস্ক্রিয়তার এসআই লব্ধ একক। তেজস্ক্রিয় পদার্থের প্রতি সেকেন্ডে একটি নিউক্লিয়াসের ক্ষয় হওয়ার সক্রিয়তাকে এক বেকেরেল হিসাবে সংজ্ঞায়িত করা হয়। মানব স্বাস্থ্যের সাথে সম্পর্কিত ব্যবহারের ক্ষেত্রে এটি খুবই ক্ষুদ্র পরিমাণ, এবং এজন্য এককের এসআই গুণিতক ব্যবহৃত হয়।
সংজ্ঞা
গ্রে (Gy) এবং বেকেরেল (Bq) ১৯৭৫ সালে চালু হয়েছিল। ১৯৫৩ এবং ১৯৭৫ এর মাঝামাঝি সময়ে শোষণের মাত্রাকে প্রায়শই র‍্যাডসে পরিমাপ করা হত। ১৯৪৬ এর আগে ভাঙ্গন সক্রিয়তা কুরীতে এবং ১৯৪৬ এবং ১৯৭৫ এর দিকে প্রায়শই রাদারফোর্ডে পরিমাপ করা হতো।
এককে বড় হাতের অক্ষর এবং উপসর্গ
কোনও ব্যক্তির নামে নামকৃত প্রতিটি এসআই এককের চিহ্নের প্রথম অক্ষরটি হল বড় হাতের অক্ষর (Bq)। তবে যখন এসআই এককটি ইংরেজিতে বানান করে লেখা হয়, তখন সর্বদা এটি ছোট হাতের অক্ষর (becquerel) দিয়ে শুরু করা উচিত। এক্ষেত্রে বাক্যের শুরুতে বা শিরোনাম অক্ষরে লেখার ক্ষেত্রে প্রথম অক্ষর বড় হাতের হবে।
যেকোনো এসআই এককের মতো Bq এর পূর্বেও উপসর্গ ব্যবহার করা যাবে; অধিক ব্যবহৃত গুণিতক হলো kBq (কিলোবেকেরেল, ১০৩ Bq), MBq (মেগাবেকেরেল, ১০৬ Bq, ১ রাদারফোর্ডের সমতুল্য), GBq (গিগাবেকেকারেল, ১০৯ Bq), TBq (টেরাবেকেরেল, ১০১২ Bq), এবং PBq (পেটাবেকেরেল, ১০১৫ Bq)। এককটির ব্যবহারিক প্রয়োগের জন্য সাধারণত বড় উপসর্গগুলি ব্যবহৃত হয়।
তেজস্ক্রিয়তার গণনা
একটি আইসোটোপের পারমাণবিক ভর m_\text{a} (গ্রাম/মোল) এবং অর্ধায়ু t_{1/2} (সেকেন্ডে) হলে, m (গ্রামে) ভরের জন্য তেজস্ক্রিয়তা:
N_\text{A} = 6.022 mol-1, অ্যাভোগাড্রো ধ্রুবক ।
যেহেতু মোল সংখ্যা (n ) প্রকাশ করে, সুতরাং তেজস্ক্রিয়তার পরিমাণ A হবে:
উদাহরণ
ব্যবহারিক প্রয়োগের জন্য ২ Bq খুবই ছোট একটি একক। উদাহরণস্বরূপ, মানুষের দেহে উপস্থিত মোটামুটি ০.০১৬৯ গ্রাম পটাসিয়াম -৪০ সাধারণত প্রতি সেকেন্ডে প্রায় ৪,৪০০ টি ভাঙ্গন বা ৪.৪ kBq তেজস্ক্রিয়তা উৎপন্ন করে।
বিশ্বব্যাপী কার্বন-১৪ এর তেজস্ক্রিয়তা 8.5 Bq (৮.৫ EBq, ৮.৫ এক্সাবেকেরেল) বলে অনুমান করা হচ্ছে। হিরোশিমায় পারমাণবিক বিস্ফোরণে (16 kt(TNT) এর একটি বিস্ফোরণ) 8 Bq (৮ YBq, ৮ ইয়োট্টাবেকেরেল) তেজস্ক্রিয়তা উৎপন্ন হয়েছিল বলে অনুমান করা হয়।
এই উদাহরণগুলি তেজস্ক্রিয় পদার্থের তেজস্ক্রিয়তার পরিমাণের সাথে তুলনা করার জন্য কার্যকরী হলেও এই পদার্থসমূহের আয়নীকরন তেজস্ক্রিয়তার পরিমাণের সাথে বিভ্রান্ত হওয়া উচিত নয়। মানুষের উপর আয়নীকরন তেজস্ক্রিয়তার প্রভাব মূল্যায়নের ক্ষেত্রে সংস্পর্শের স্তর এবং শোষণের পরিমাণ বিবেচনা করা উচিত।
কুরীর সাথে সম্পর্ক
বেকেরেল হলো কুরী (Ci) (১ গ্রাম রেডিয়াম-২২৬ এর তেজস্ক্রিয়তা ভিত্তিক নন-এসআই একক) এককের উত্তরসূরি। কুরীকে 3.7 s−১ বা ৩৭ GBq হিসাবে সংজ্ঞায়িত করা হয়েছে।
রূপান্তর গুণকসমূহ:
অন্যান্য বিকিরণ সংক্রান্ত পরিমাণের সাথে সম্পর্ক
থাম্ব|তেজস্ক্রিয়তা এবং শনাক্ত করা আয়নীকরণ বিকিরণের মধ্যে সম্পর্ক প্রদর্শন উল্লেখিত টেবিলটি এসআই এবং নন-এসআই এককে বিকিরণের পরিমাণের সম্পর্ক প্রদর্শন করছে। WR (পূর্বে 'Q' ফ্যাক্টর) এমন একটি উপাদান যা এক্স-রে এর সাথে সম্পর্কিত বিভিন্ন ধরনের বিকিরণের জন্য জৈবিক প্রভাবকে পরিমাপ করে (যেমন বিটা বিকিরণের জন্য ১, আলফা বিকিরণের জন্য ২০ এবং নিউট্রনের শক্তির জন্য একটি জটিল ফাংশন)। সাধারণত নিঃসরণের হার, বিকিরণের ঘনত্ব, শোষিত অংশ এবং জৈবিক প্রভাবগুলির মধ্যে রূপান্তরকরণের জন্য উৎস এবং লক্ষ্যবস্তুর মধ্যে জ্যামিতি, নির্গত বিকিরণের ধরন এবং অন্যান্য বিষয় সম্পর্কে জ্ঞান থাকা দরকার।
নাসির জাভেদ
নাসির জাভেদ (জন্ম: ২১ জুন, ১৯৬৬) পাঞ্জাবের লাহোরে জন্মগ্রহণকারী ও পাকিস্তানি বংশোদ্ভূত মার্কিন ক্রিকেটার। মার্কিন যুক্তরাষ্ট্রের ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে দায়িত্ব পালন করেছেন। ডানহাতে ব্যাটিংয়ের পাশাপাশি লেগ ব্রেক গুগলি বলে পারদর্শীতা দেখিয়েছেন।
খেলোয়াড়ী জীবন
১৯৮৪-৮৫ মৌসুমে লাহোর সিটি’র পক্ষে প্রথম-শ্রেণীর ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটে তার। এরপর ১৯৮৬-৮৭ মৌসুমে সার্ভিস ইন্ডাস্ট্রিজের পক্ষে খেলেন। পরবর্তীতে তিনি মার্কিন যুক্তরাষ্ট্রে অভিবাসিত হন। ১৯৯৮-৯৯ মৌসুমে জামাইকায় রেড স্ট্রিপ বোলে খেলেন। এরপর ২০০১ সালে কানাডা ও ২০০২ সালে আর্জেন্টিনায় অনুষ্ঠিত আইসিসি প্রতিযোগিতায় অংশ নেন। এছাড়াও, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় খেলেন ও শিরোপা লাভে দলকে সহায়তা করেন। এরফলে মার্কিন দল ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফিতে খেলার সুযোগ লাভ করে। মার্কিন দলের পক্ষে দ্বিতীয়বারের মতো একদিনের আন্তর্জাতিকে অংশ নেন। কিন্তু রোজ বোলে অনুষ্ঠিত খেলায় অস্ট্রেলিয়ার কাছে তার দল বিরাট ব্যবধানে পরাভূত হয়। এরপর ২০০৫ সালের আইসিসি ট্রফিতেও মার্কিন দলের পক্ষে খেলেন।
গল্‌ফ (দ্ব্যর্থতা নিরসন)
গল্‌ফ একটি খেলা।
গল্‌ফ বা GOLF আরও উল্লেখ করতে পারে:
সামুরা ইবনে জুনদুব
সামুরা ইবনে জুনদুব মুহাম্মাদের একজন বিশিষ্ট সাহাবা ছিলেন। তিনি একজন হাদিস বর্ণনাকারী সাহাবা ছিলেন। তিনি উহুদের যুদ্ধে অংশগ্রহণ করেছিলেন।
নাম ও পরিচয়
তার পুরো নাম আবু সাঈদ সামুরা ইবনে জুনদুব ইবনে হিলাল ইবনে হারিজ ইবনে মুররাহ ইবনে হাযন ইবনে আমর ইবনে জাবের ইবনে জিররিয়াসাতইন আল-ফাযারি। তিনি আনসারী পরিবারে চুক্তিবদ্ধ ছিলেন। তার কুনিয়াত বা উপনাম আব্দুর রহমান বা আবু সাঈদ, ইবনে হাজর বলেছেন তার উপনাম আবু সোলাইমান, অন্য একটি বর্ণনায় তার উপনাম আবু আব্দুল্লাহ আবু মুহাম্মদ পাওয়া যায়।
বাল্যকাল
ইবনে আব্দুল বার বলেন, সামুরা ইবনে জুনদুবের পিতা তার সন্তান সামুরাকে শিশু অবস্থায় তার মায়ের কোলে রেখে মারা যান, তার মা সুন্দরী নারী, তিনি মদিনায় আগমন করলে অনেকেই তাকে বিবাহের প্রস্তাব দেন, অতঃপর তিনি এক আনসারী ব্যক্তিকে বিবাহ করেন এনং মদিনাতে বসবাস শুরু করেন।
সামুরা বাল্যকাল থেকে শত্রুদের বিরুদ্ধে জিহাদের ব্যপারে উদগ্রীব ছিলেন। বাল্যকালে তিনি একবার মুহাম্মাদের সামনে প্রতিপক্ষ অন্য একটি বালককে মল্লযুদ্ধে হারিয়েছিলেন। এই ঘটনার পরে তিনি বাল্যকালেই উহুদের যুদ্ধে অংশগ্রহণের সুযোগ লাভ করেন।
অভিযোগ
একটি হাদিসে বর্ণিত হয়েছে, তার একটি বাগান ছিলো, একটি পরিবারের গোপনীয়তা রক্ষা অসুবিধার কারণে সেই বাগানটি বিক্রি করার পরামর্শ দিয়েছিলেন ঐ পরিবারের প্রধান, কিন্তু তিনি বাগান বিক্রি করতে রাজি হননি। পরে মুহাম্মাদও তাকে বাগানটি বিক্রি করার পরামর্শ দেন, তিনি তাতেও রাজি হননি। তবে এই হাদিসটির বিশুদ্ধতা নিয়ে বিতর্ক রয়েছে, হাদিস বিশারদগন হাদিস বর্ণনাকারি রাবীর জন্মসাল পর্যালোচনা করে হাদিসকে দুর্বল বলে আখ্যায়িত করেছেন।
বসরায় শাসন
সামুরা বসরায় বসবাস করতেন। যিয়াদ তাকে ৬ মাসের জন্য বসরার ও ৬ মাসের জন্য কুফার শাসক মনোনীত করেন। যিয়াদের মৃত্যুবরণের পর তাকে বসরার শাসক মনোনীত করা হয়। অতঃপর মুয়াবিয়া ইবনে আবি সুফিয়ান তাকে বসরার শাসক হিসাবে বহাল রাখেন এরপর অপসরণ করেন। তিনি নাজদাতুল হারুরিদের উপর খুবই কঠোর ছিলেন। তাদের কাউকে তার কাছে আনা হলেই তাকে হত্যা করতেন, এবং বলতেন আমার কাছে এ হত্যাকান্ড আকাশের নিচে সবচেয়ে নিকৃষ্ট ব্যক্তিকে হত্যাকান্ড। তারা মুসলমানদেরকে কাফেরে পরিণত করছে এবং রক্তপাত করছে।
মুহাম্মদ ইবনে সিরিন, হাসান বসরী সহ বসরার সম্মানিত ব্যক্তিবর্গ তার প্রশংসা করতেন এবং তার দাওয়াত গ্রহণ করতেন। ইবনে সিরিন তার সন্তানদের বলেন, সামুরার অসিয়তের মধ্যে অনেক জ্ঞান লুকায়িত আছে।
নূর আফরোজ বেগম জ্যোতি
নূর আফরোজ বেগম জ্যোতি বাংলাদেশের বগুড়া জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
রাজনৈতিক জীবন
নূর আফরোজ বেগম জ্যোতি বাংলাদেশ জাতীয়তাবাদী সমবায় দল কেন্দ্রীয় কমিটির সভানেত্রী, জাতীয়তাবাদী কৃষক দল কেন্দ্রীয় কমিটির কৃষি বিষয়ক সম্পাদক, জাতীয়তাবাদী মহিলা দলের কেন্দ্রীয় সহ সাংগঠনিক সম্পাদক ও বগুড়া জেলা বিএনপি’র সাবেক উপদেষ্টা। ২০০৫ সালের সেপ্টেম্বর হতে তিনি অষ্টম জাতীয় সংসদের মহিলা আসন ০১ থেকে মনোনীত সংসদ সদস্য ছিলেন।
হারাগাছ সরকারি কলেজ
হারাগাছ সরকারি কলেজ রংপুর বিভাগের রংপুর জেলার কাউনিয়া উপজেলার হারাগাছ ইউনিয়নের একটি সরকারি কলেজ ।
শিক্ষার স্তর
কলেজটিতে এইচএসসি ও ডিগ্রী লেভেলে মানবিক, বিজ্ঞান, ব্যবসা শিক্ষা চালু আছে। অনার্স লেভেলে বিষয় আছে-ইতিহাস, ইসলালেমের ইতিহাস, দর্শন, রাষ্ট্রবিজ্ঞান, অর্থনীতি, হিসাব বিজ্ঞান ও ব্যবস্থানা ।
ফলাফল
সুযোগ্য গভর্নিং বডির পরিচালনায় প্রতিবছর কলেজটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে।
ভারতীয় চারুলিপি
ভারতীয় চারুলিপি শৈল্পিক লিপির ভারতীয় ঐতিহ্য। শিল্পের ধরনটি বিভিন্ন কাজে ব্যবহৃত হয়েছে ২য় শতক খৃষ্টপূর্বাব্দে এর সৃষ্টির পর থেকে, ধর্মীয় গ্রন্থের অনুলিপি এবং মৌলিক যোগাযোগের ধরন সহ।
দরিয়া পাড়ের দৌলতি
দরিয়া পাড়ের দৌলতি গুণী নির্মাতা আবদুল্লাহ আল মামুন পরিচালিত সর্বশেষ সিনেমা, এই সিনেমাটি মুক্তির পূর্বেই তিনি এবং প্রধান চরিত্রের অভিনেতা মান্না মৃত্যুবরণ করেন । শ্রেষ্ঠাংশে অভিনয় করেছেন মান্না, পপি, আবদুল্লাহ আল মামুন, ফেরদৌসী মজুমদার সহ আরও অনেকে।
বি বাক্তবতসালু নাইডু
বি বাক্তবতসালু নাইডু ছিলেন ভারতীয় জাতীয় কংগ্রেসের একজন ভারতীয় রাজনীতিবিদ এবং মাদ্রাজ রাজ্য আইনসভার সদস্য। তিনি ১৯৫২ থেকে ১৯৬৭ সাল পর্যন্ত মাদ্রাজ আইনসভার ডেপুটি স্পিকার হিসাবে দায়িত্ব পালন করেছিলেন।
সাগারা সানাসুকে
সাগারা সানাসুকে (相楽 左之助)হল রুরোনি কেনশিন মাঙ্গা ও আনিমে সিরিজের একটি কাল্পনিক চরিত্র যার স্রষ্টা নবুহিরু ওয়াতসুকি। আনিমেটির ইংরেজি সংস্করণে সানাসুকে, সাগারা নামে পরিচিত এবং তার ডাকনাম হল সানো। ওয়াতসুকি একজন শিনসেনগুমি ভক্ত ছিলেন, সানাসুকে চরিত্রটিকে তিনি হারাদা সানাসুকে নামের একজন বাস্তব শিনসেনগুমি সদস্যের নাম ও চারিত্রিক বৈশিষ্ট্যকে ভিত্তি করে তৈরি করেন।
কাহিনীটি মেইজি শাসনামলে জাপানের কাল্পনিক সংস্করণ, যেখানে সানাসুকে সেহিকো সেনাবাহিনীর প্রাক্তন সদস্য। মেইজিরা যখন এই দলটিকে ধ্বংস করে ফেলল, তখন তিনি ভাড়াটে যোদ্ধা হিসেবে কাজ শুরু করেন, লড়াই করার মাধ্যমে তিনি নিজের ক্রোধ প্রশমন করতেন। সিরিজটিতে প্রথম আগমনে তাকে দেখা যায় ভবঘুরে হিমুরা কেনশিনের মুখোমুখি হতে, যিনি তাকে সহজে পরাজিত করেন এবং নিজের লাভের জন্য কাজ না করে মানুষকে রক্ষা করার জন্য কাজ করতে উদ্বুদ্ধ করেন। এর পর থেকে সানাসুকে কেনশিনের সব থেকে ভালো বন্ধু হয়ে ওঠেন এবং তার বেশিরভাগ লড়াইয়ের সময় সঙ্গী হিসেবে ছিলেন।
সানাসুকে-কে সিরিজটির নির্বাচিত চলচ্চিত্র ও অন্যান্য রুরোনি কেনশিন সংশ্লিষ্ট মিডিয়াতে দেখা যায়, ইলেক্ট্রনিক গেইম ও অরিজিনাল ভিডিও অ্যানিমেশনে তার আধিক্য লক্ষ্য করা যায়। অসংখ্য আনিমে ও মাঙ্গা প্রকাশন সানাসুকে চরিত্রটির উপর মন্তব্য করেছে। ম্যানিয়া এন্টারটেইনমেন্ট চরিত্রটির বিকাশের ওপর প্রশংসা করেছে, ধারাবাহিকটির কাহিনী যতই সামনে এগিয়েছে, ততই তাকে বিশ্বাসযোগ্য ও নির্ভরযোগ্য হতে দেখা গেছে। সাইফাই তাকে একজন ভিডিও গেইম আইকন হিসেবে উল্লেখ করেছে, আলাদাভাবে তাকে একজন দুর্ভাগা মূর্তি হিসেবে উপস্থাপন করা হয়েছে। রুরনি কেনশিন পাঠকবৃন্দের মধ্যে সানাসুকে একটি জনপ্রিয় চরিত্র, প্রত্যেক জনপ্রিয়তার জরিপে তাকে দ্বিতীয় স্থান দেয়া হয়েছে। সানাসুকের ওপর ভিত্তি করে বেশ কিছু পণ্য বাজারে এসেছে, এর মধ্যে রয়েছে কি চেইন ও প্লাস ডল।
সৃষ্টি ও উৎপত্তি
ওয়াতসুকি সানাসুকের চরিত্রটির প্রত্যক্ষ মূল উপাদান বিশ্লেষণ করতে উল্লেখ করেন তার নকশাকৃত মডেল ল্যাম্পকে, যা তাকেশি ওবাতার মাশিন বকেন তান ল্যাম্প –ল্যাম্প-এর চরিত্র ছিল। ওবাতার মাঙ্গাটি তে ওয়াতসুকি সহকারী হিসেবে কাজ করতেন, ল্যাম্প চরিত্রটিকে তিনি স্কেচ বুকে আঁকাজোকার মাধ্যমে, প্রস্তাবিত চরিত্রটির মাঝে সহযোজন-বিয়োজনের মাধ্যমে প্রতিষ্ঠিত করিয়েছিলেন, অবশ্যই মূল শিল্পীর আশীর্বাদ নিয়ে। ওয়াতসুকি ভোতারও শিবার হারাদা সংস্করণ দেখেছিলেন, একে তার নকশার মডেল হিসেবে ব্যবহার করতে চেয়েছিলেন, এবং তিনি বলেছিলেন তার আঁকাজোকার মধ্যে সব থেকে অদ্ভুত জিনিস ছিল চরিত্রটির দীর্ঘ সুচালো চুল।
রুরোনি কেনশিনের এনিম সংস্করণে, ওয়াতসুকির নকশার সাথে ইয়ুজি উয়েদা নামক কণ্ঠশিল্পীর কণ্ঠ সহযোজন করা হয়। সিরিজটির ইংরেজি ভাষার সংস্করণে, মিডিয়া ব্লাস্টার- লেক্স লাং নামক কণ্ঠশিল্পীকে সানাসুকের কণ্ঠ-দাতা হিসেবে নিযুক্ত করে। সানাসুকের কথোপকথন লেখার সময়, ইংরেজি পাণ্ডুলিপি অনুবাদক ক্লার্ক চেঙ্গ উল্লেখ করেন চরিত্রটি প্রথম অধ্যায়গুলির থেকে আরও স্মার্ট ছিল, তাই চেঙ্গ চেষ্টা করেছিলেন ধীরে ধীরে কথোপকথন পরিবর্তনের মাধ্যমে সানাসুকে-কে কম বুদ্ধিসম্পন্ন হিসেবে তুলে ধরতে যাতে জাপানী সংস্করণের চরিত্রটির সাথে মিল থাকে।
রুরোনি কেনশিন
সানাসুকে সেহিকো সেনাবাহিনীর একজন প্রাক্তন সদস্য, তার জন্ম ফেব্রুয়ারি, ১৮৬০ সালে। তার ক্যাপ্টেন সাগারা সোজোর প্রতি শ্রদ্ধা রেখে তিনি সাগারা তার পারিবারিক নাম হিসেবে গ্রহণ করেন। কিন্তু যখন বিপ্লবী সরকার অর্থনৈতিক সমস্যায় পড়লো, তারা সেহিকো আর্মি কে প্রতারক হিসেবে চিহ্নিত করল যাতে তাদের দেয়া প্রতিশ্রুতিকে চাপা দেয়া যায়। সোযোকে শাস্তি দেয়া হয়, খুব অল্প লোক প্রাণে বেঁচে গিয়েছিলেন সানাসুকের মত। ঈশিন, শিশির প্রতি ঘৃণা পোষণ করে এবং নিজের নায়ককে রক্ষা না করতে পারার ব্যর্থতা নিয়ে সানাসুকে টোকিও শহরে একজন যুদ্ধের বেপারী হয়ে ওঠেন। দশ বছর সময়ে তিনি শহরের অন্যতম একজন শক্তিশালী ভাড়াটে যোদ্ধার তকমা অর্জন করেন। সেহিকো সেনাবাহিনী ধ্বংস হওয়া এবং তার সব বন্ধুদের হারানোর কষ্ট তাকে মেইজি সরকারকে ঘৃণা করতে শিখিয়েছিল, তিনি জাপানী কাঞ্জি বা "অশুভ" (惡) চিহ্ন তার জ্যাকেটের পেছনে ধারণ করেছিলেন। চিহ্নটিকে তিনি তার প্রাক্তন সেহিকো সেনাবাহিনী-এর প্রতি বিশ্বস্ততার নিদর্শন হিসেবে ধারণ করতেন। সানাসুকে তার লড়াই-এ বিশালাকার যানবাতো ব্যবহার করতেন, তাকে যানযা সাক্ষর দিতেন। তলোয়ারটির কোনও ধার ছিল না, সানাসুকে এটিকে শুধু প্রতিপক্ষকে চূর্ণ- বিচূর্ণ করতে ব্যবহার করতেন।
মাঙ্গাটিতে সানাসুকের পরিচয় পর্বে দেখা যায়, সানাসুকে-কে ভাড়া করা হয় কেনশিনের সাথে লড়াই করার জন্য। কিন্তু সাবেক গুপ্তঘাতকের কাছে পরাজিত হবার পর, সানাসুকে কেনশিনের হত্যা না করার সত্য আদর্শকে জানতে পারেন এবং তার একজন বন্ধুতে পরিণত হন। কেনশিন তাকে হারান ও তার যানবাতো ভেঙ্গে ফেলেন, এরপর সানাসুকে অস্ত্রহীন লড়াই করবার লক্ষস্থির করেন। যখন অপরাধী শিশিও মাকাতো জাপান দখল করবার চেষ্টা করেন, সানাসুকে কেনশিনকে তার বিরুদ্ধে লড়াই করতে সাহায্য করেন। কেনশিন কে সাহায্য করতে ইডো যাবার পথে, সানাসুকে কেনপো শিক্ষা লাভ করেন ইয়ুক্যুযান আঞ্জি নামের একজন সাধু যোদ্ধার কাছ থেকে। আঞ্জি তাকে ফুটেই নো কিওইয়ামে (二重の極み) নামের একটি গোপন কৌশল শেখান। ফুটেই নো কিওইয়ামে একটি বিশেষ কৌশল যার সম্পাদনকারী নিজের শরীরের যে কোন অংশ ব্যবহার করে পর পর দুটি দ্রুত আঘাত সম্পাদন করেন। প্রথম আঘাতটিতে প্রক্সিমাল ইন্টারফ্যালাঞ্জিয়াল জয়েন্ট লক্ষবস্তুর কাঠিন্যকে নিরপেক্ষ করে ফেলে, তারপর দ্বিতীয় আঘাত, প্রক্সিমাল ফেলানক্স-এর সাথে সংঘর্ষের ফলে, লক্ষবস্তুটিকে প্রথম আঘাতের শক্তি কাটিয়ে ওঠার আগেই ভেঙ্গে ফেলে। নিজের ডান হাতে এই কৌশল ব্যবহার করে সানাসুকে শিশিও আর্মি এর তৃতীয় শ্রেষ্ঠ যোদ্ধাকে পরাজিত করেন, যিনি ছিলেন আঞ্জি।
মাসখানেক পর, কেনশিনের প্রতি প্রতিশোধ নেবার জন্য, ইয়ুকিশিরু এনিশি নামের একজন কামিয়া কাউরু এর মৃত্যুর মিথ্যা খবর প্রচার করে। কেনশিন তার বাঁচার ইচ্ছা হারিয়ে ফেলেন এবং সানাসুকে তার কাছে পোঁছানোর চেষ্টা করে ব্যর্থ হন, তিনি টোকিও থেকে যাত্রা করেন। তার এই দীর্ঘ যাত্রায় শিনানো প্রদেশে (Shinshū) তিনি তার নিজের পরিবারের সাথে পুনরায় মিলিত হন। সিরিজটি শুরু হবার কিছু বছর আগে, সানাসুকে সেহিকো আর্মিতে যোগদানের উদ্দেশ্যে ৯ বছর বয়সে নিজের পরিবারকে ত্যাগ করেন।  যদিও তিনি পরিবারের কাছে নিজের পরিচয় প্রকাশ করেননি, তাদের করুন অবস্থার কথা জানতে পেরে তিনি সাবেক একজন ইশিন শিশি কে আক্রমণ করেন যে তাদের ও শহরের লোকজনের সাথে দুর্ব্যবহার করছিল। এই লড়াইয়ের সময় ফুটেই নো কিওইয়ামে কৌশলের অতিরিক্ত ব্যাবহারের ফলে সানাসুকের ডান হাত স্থায়ীভাবে ক্ষতিগ্রস্ত হয়, এবং এই অক্ষমতাকে তিনি কাটিয়ে ওঠেন যখন তিনি আবিষ্কার করেন পর পর দুটি হাত ব্যবহার করতে, যা তার ক্ষতিগ্রস্ত হাতে ওপর চাপ কমায়। তার পরিবারকে রক্ষা করার পর, তিনি টোকিও ফিরে যান বন্ধুদের নিয়ে কাউরুকে উদ্ধার করার জন্য। উদ্ধারে সফল হবার পর সানাসুকে জাপান ছেড়ে যান এবং ইশিন শিশিকে আক্রমণ করার অপরাধে গ্রেপ্তার এড়াতে বিশ্ব ভ্রমণ করেন। মাঙ্গা টি শেষ হয় বন্ধুদের কাছে সানাসুকের লেখা একটি চিঠির মাধ্যমে, যাতে সানাসুকে লেখেন বন্ধুদের সাথে পুনরায় মিলিত হতে তিনি জাপান ফিরছেন ।
অন্যান্য মিডিয়াতে
সামুরাই এক্স দ্য মোশন পিকচার, এ সানাসুকে সামুরাই তাকিমি শিগুরে কে মেইজি সরকারের পতন ঘটানো থেকে বিরত রাখতে সাহায্য করেন। এই সিরিজের মূল ভিডিও এনিমেশনে তাকে আরও বেশি মানবিক রূপে এবং আরও আবেগপ্রবণ চরিত্রে দেখা গেছে। নন ক্যানন সামুরাই এক্স রিফ্লেকশনে, একজন বৃদ্ধ সানাসুকে এশিয়া ভ্রমণের সময় কেনশিনকে মৃতপ্রায় আহত অবস্থায় খুঁজে পান এবং কেনশিন কে তিনি নিজে টোকিও পাঠান, চরিত্রটির স্রষ্টা ওয়াতসুকির দ্বারা চরিত্রটির যে বিকাশ হয়েছিল তার সাথে এটির বৈসাদৃশ্য ছিল। সবগুলি রুরোনি কেনশিন ভিডিও গেইমে সানাসুকে একজন খেলার উপযোগী চরিত্র, শুধু জাম্প সুপার স্টার ও জাম্প আল্টিমেট স্টারস ছাড়া, সেখানে তিনি খেলার যোগ্য নন কিন্তু ব্যাটেল কোমা হিসেবে তাকে পাওয়া যায়।
রুরোনি কেনশিনঃ রেস্টোরেশনে, তাকেদা কানর‍্যু সানাসুকে-কে ভাড়া করেন কেনশিনকে হত্যা করার জন্য। কেনশিনের কাছে পরাজিত হবার পর সানাসুকে তাকে সাহায্য করতে এবং কউরু এর দোযো দেখাশোনা করতে সম্মত হন।
মেজর
'মেজর' একটি সামরিক পদ যা বিভিন্ন দেশে বিভিন্ন ভাবে ব্যবহৃত হয়। অধিকন্তু, 'মেজর' প্রায়শ মধ্যম স্তরের কমান্ডিং অফিসারের ক্ষেত্রে ব্যবহৃত হয় (যিনি [ক্যাপ্টেন] হতে এক র‌্যাঙ্ক ওপরে এবং [লেফটেনেন্ট কর্নেল] হতে এক র‌্যাঙ্ক নিচে অবস্থান করেন), তবে কিছু সামরিক বাহিনীতে 'মেজর' একটি জ্যেষ্ঠ র‌্যাঙ্ক, যার ব্যবহার "সার্জেন্ট মেজর" হতে এসেছে।
সাগারা সানাসুকে
অন্যান্য মিডিয়াতে
জুন ২৮,২০১১ তে ,রুরোনি কেনশিন ভিত্তিক একটি লাইভ অ্যাকশন ফিল্ম তৈরির ঘোষণা দেয়া হয়। ওয়ারনার ব্রস এটি তৈরি করে, মূল ফিল্মটি তৈরি করে স্টুডিও সোয়ান, পরিচালনা করেছিলেন কেইশি অতামা এবং অভিনয় শিল্পী ছিলেন তাকেরু সাতোহ (কামেন রাইডার দেন –ও ফেম) কেনশিনের ভূমিকায়, মুনেতাকা আওইকি ছিলেন সানাসুকে সাগারার ভূমিকায় এবং এমি তাকেই ছিলেন কাউরু এর ভূমিকায়। আগস্ট ২৫, ২০১৫ সালে চলচ্চিত্রটি জাপানে মুক্তি পায়। আগস্ট ২০১৩-এ ঘোষণা দেয়া হয়, এর পরপর দুটি সিকুয়েল নির্মাণের যা ২০১৪ তে মুক্তি পায়। থে গ্রেট কিয়তো ফায়ার (るろうに剣心 京都大火編 Kyoto Taika-hen?) এবং দি এন্ড অফ এ লিজেন্ড (るろうに剣心 伝説の最期編 Densetsu no Saigo-hen?) মাঙ্গাটির কিয়তো অংশ গুলির উপর ভিত্তি করে।
মেজর
প্রাক ইতিহাস
অন্য কোনও সূচকের সাথে একযোগে ব্যবহার করা হলে, সেনাবাহিনীর অধিনায়কের চেয়ে এক পদমর্যাদার সিনিয়র এবং এক পদমর্যাদার অধীনস্থ বা লেফটেন্যান্ট কর্নেলের পদমর্যাদার নিচে। এটি ফিল্ড অফিসার পদমর্যাদার মধ্যে সবচেয়ে জুনিয়র হিসাবে বিবেচিত হয়। [1]
সাগারা সানাসুকে
অভ্যর্থনা
রুরোনি কেনশিন পাঠকদের মধ্যে সানাসুকে একটি জনপ্রিয় চরিত্র, প্রত্যেকটি শনেন জাম্প জনপ্রিয়তা জরিপে তার স্থান দ্বিতীয়, এবং ফেভারিট কেনশিনস আরক-এনিমিস কেনশিনের প্রতিদ্বন্দ্বী দের মধ্যে জরিপে তিনি পঞ্চম স্থান পেয়েছেন। সানাসুকের উপর ভিত্তি করে বিভিন্ন পণ্য বাজারে আনা হয়েছে, তার মধ্যে রয়েছে সোয়েট ব্যান্ড, কি চেইন ও প্লাস ডল।
প্রকৃত সিডি বুক কণ্ঠশিল্পীরা, বিশেষ ভাবে তোমোকাযু সেকি এবং মেগুমি অগাতা ,যারা সানাসুকে ও কেনশিন কে সিডি বুকে কণ্ঠ দিয়েছেন, আলাদাভাবে, এনিম সংস্করণে তাদের করা চরিত্রগুলিতে কণ্ঠ দিতে পারেননি যা ওয়াতসুকিকে হতাশ করেছিল। উয়েদা, জাপানী এনিমে সানাসুকের কণ্ঠ দাতা বলেন, মূল ভিডিও এনিমেশনে সানাসুকের কণ্ঠ দেয়া বেশ ঝামেলার ছিল কারণ তার চরিত্রটি ছিল একটু বেশি বয়সের এবং তিনি এ ধরনের ভূমিকায় অনেকদিন কণ্ঠ দেননি। তিনি আরও বলেন, তিনি মূল এনিমেশন ভিডিও তে সানাসুকের আরও কিছু লড়াই দেখতে চাচ্ছিলেন, কিন্তু সানাসুকের আরও পরিণত চরিত্র দেখে খুশি হয়েছিলেন। লেক্স লেং, ইংরেজি এনিমে সানাসুকে চরিত্রের কণ্ঠ দাতা, মন্তব্য করেন তার প্রথম দেখায় সানাসুকে কে মনে হয়েছে লড়াই পাগল একজন যে ক্রোধ দ্বারা চালিত হয়, কিন্তু যতই গল্প এগিয়েছে, সানাসুকে ততই বন্ধুত্বপূর্ণ ও মধুর হয়ে ওঠেন। যেহেতু তার কণ্ঠ উয়েদার কণ্ঠ থেকে একেবারেই আলাদা ছিল, লেং চেষ্টা করেছিলেন সানাসুকে কে নিজের মত করে ব্যাখ্যা করতে। লেং উল্লেখ করেন, এপিসোড ২২ এর একটি দৃশ্যে সানাসুকে ট্রেনে ভ্রমণ করতে ভয় পাচ্ছিল, কারণ সে ভেবেছিল এটা অশুভ কিছু, এটি ছিল লেং এর কাছে রেকর্ড করা সব থেকে উপভোগ্য দৃশ্য, লেং যোগ করেন “আমি সম্প্রতি দৃশ্যটি দেখে খুব আনন্দ পেয়েছি”।
বিভিন্ন এনিম ও মাঙ্গা প্রকাশনা সানাসুকে চরিত্রটির প্রশংসা ও সমালোচনা দুই -ই করেছে। এনিম নিউজ নেটওয়ার্ক বলেছে ধারাবাহিকটিতে কেনশিনের বিপক্ষে সানাসুকের প্রথম লড়াই একটি অ্যাকশন সিরিজ অনুযায়ী গতানুগতিক ছিল, যেহেতু কেনশিন ও সানাসুকের চারিত্রিক পার্থক্য ছিল অনেক। এনিমে যে মিউজিক ব্যবহার করা হয়েছিল তাতে মনে হচ্ছিল কেনশিনই লড়াইটিতে জিতবে। সাইফাই মন্তব্য করে, সানাসুকে কমিক রিলিফের ভালো উৎস এবং তার উপস্থিতি একজন ভিডিও গেইম আইকনের। তৎসত্ত্বেও, তারা মন্তব্য করে, সে একজন “অভাগা চরিত্র যার বোকা তুচ্ছ দোষগুলির পেছনে কিছু নির্ভরযোগ্য কারণ রয়েছে” সেহিকো আর্মি কে ধ্বংসের হাত থেকে রক্ষা করতে না পারার পেছনে সে নিজেকে দোষী ভাবত। ম্যানিয়া এন্টারটেইনমেন্ট, কেনশিনের শত্রু থেকে সব থেকে ভালো বন্ধুতে পরিণত হওয়া সানাসুকে চরিত্রটির বিকাশের প্রশংসা করে। এনিম নিউজ নেটওয়ার্ক এর মাইক ক্রান্দল উল্লেখ করেন, সামুরাই এক্স রিফ্লেক্সন এর মূল এনিমেশন ভিডিও তে সানাসুকের পরিবর্তিত নকশা বেশ উদ্ভট ছিল, ক্রান্দল মনে করতেন সানাসুকের মূল চরিত্রটির নকশা এই নতুন রূপান্তরের তুলনায়, একটু বেশি ই কার্টুন উপযোগী, নতুন ধরন-এর তুলনায় সন্দেহাতীতভাবে বেশি বাস্তবিক রূপ বিকশিত হয়েছে সবগুলি সামুরাই এক্স মূল ভিডিও এনিমেশনে।
এস নাগরথিনাম
এস নাগরথিনাম ১৯৯৬ সালের নির্বাচনে কৃষ্ণারায়পুরম আসন থেকে তামিলনাড়ু বিধানসভায় নির্বাচিত হয়েছিলেন। নির্বাচনী অঞ্চলটি তফসিলি জাতির প্রার্থীদের জন্য সংরক্ষিত ছিল। তিনি দ্রাবিড় মুন্নেত্র কড়গম (ডিএমকে) দলের প্রার্থী ছিলেন।
লামডিং
লামডিং ভারতের আসাম রাজ্যের হোজাই জেলার পৌর বোর্ডসহ একটি শহর।
ব্যুৎপত্তি
দুটি ডিমাসা শব্দ 'লামা' এবং 'ডিং' থেকে লামডিং নামটি এসেছে, যার অর্থ 'সোজা পথ'। আবার মনে করা হয়, লামডিং শব্দটি খাসি শব্দ 'লুম' এবং 'ডিং' থেকে এসেছে, যার অর্থ জলের অভাব বা ঘাটতি, সত্যিই এখানে গ্রীষ্মে জলের ঘাটতি দেখা যায়। এর সাথে সংলগ্ন আরও একটি রেলস্টেশন রয়েছে, যেটিও একই মূল শব্দ "লামা" (পথ) থেকে এসেছে, এটির নাম লামাসাখং (ছোট পথের উপত্যকা) যা লামডিং থেকে কয়েক কিলোমিটার দূরে।
ইতিহাস
অনেক বছর ধরে লামডিং ধীরে ধীরে জনপদে পরিণত হয়েছে। এই রেলওয়ে জনপদে প্রতি বছর বর্ষাকালে সর্বদা স্বল্প বৃষ্টিপাত হয়ে থাকে, কিন্তু, গত কয়েক দশক ধরে এই প্রবণতায় উল্লেখযোগ্যভাবে পরিবর্তন এসেছে। দ্বিতীয় বিশ্বযুদ্ধের সময় ব্রিটিশ এই শহরকে রাডার স্টেশন হিসাবে ব্যবহার করা হয়েছিল।
রেলপথ
লামডিং রেল বিভাগটি উত্তর-পূর্ব সীমান্ত রেলপথের বৃহত্তম বিভাগীয় সদর দপ্তর এবং দেশের উত্তর-পূর্বাঞ্চলের বৃহত্তমতম জংশন হিসাবে বিখ্যাত। এই শহরটি লামডিং এবং বদরপুরের মধ্যে আকর্ষণীয় লামডিং-বদরপুর পাহাড়ী পথের প্রবেশদ্বার। এই পথটি কয়েক বছর আগে ইউনেস্কোর বিশ্ব ঐতিহ্যবাহী স্থানের অন্তর্ভুক্ত হয়েছে।
লামডিং রেল স্টেশনটি হল উত্তর-পূর্ব সীমান্ত রেলপথের একটি গুরুত্বপূর্ণ রেলওয়ে জংশন এবং রেলওয়ে বিভাগ, কারণ এটি ত্রিপুরাকে আসামের সাথে সংযুক্ত করেছে। এটিতে রেলের মিটারগেজ এবং ব্রডগেজ উভয় লাইনই থাকত। ব্রডগেজ লাইনটি গুয়াহাটি-লামডিং-ডিব্রুগড় টাউনের মধ্যে রয়েছে এবং মিটারগেজ লাইনটি লামডিং – সাব্রুম বিভাগে ছিল। এখন ব্রডগেজ লাইনটি শিলচর/সাব্রুম থেকে লামডিং হয়ে কলকাতা পর্যন্ত যাচ্ছে, যেটি নতুন নির্মাণ করা হয়েছে। মিটারগেজ লাইনগুলি এখন সম্পূর্ণরূপে ব্রডগেজ দিয়ে প্রতিস্থাপিত হয়েছে।
ধর্ম
২০১১ সালের সরকারি আদমশুমারি অনুসারে, লামডিংয়ের জনসংখ্যা হল ৩১,৩৪৭ জন, এর মধ্যে এখানে হিন্দু ধর্ম পালনকারী মানুষ সংখ্যাগরিষ্ঠ, প্রায় ৩০,৪৭৯ জন। ইসলাম, খ্রিস্ট ধর্ম, বৌদ্ধ ধর্ম, শিখধর্ম এবং জৈন ধর্ম পালনকারীর সংখ্যা লুমডিংয়ে নগণ্য।
জলবায়ু
লামডিংয়ের পাহাড়গুলি সমুদ্র তল থেকে বেশ উঁচুতে অবস্থিত, কিন্তু এখানে গ্রীষ্মকালে তাপমাত্রা ৪০ °সে. পর্যন্ত হয়ে যেতে পারে এবং শীতকালে তাপমাত্রা ৪-৫ °সে.র মতো হয়ে যেতে পারে, এবং দিনের বেলা মেঘাচ্ছন্ন এবং কুয়াশাপূর্ণ হয়ে থাকে। বর্ষা এখানে প্রত্যক্ষ করা যায়, গড়ে প্রায় ৬০-১২৫ মি.মি. বৃষ্টিপাত হয়। তবে এর পাহাড় এবং উচ্চতার কারণে ভারী বর্ষার সময় এই অঞ্চলে বন্যা দেখা দেয় না।
এখানকার জলবায়ু উদ্ভিদ এবং গ্রীষ্মমন্ডলীয় ফল এবং শাকসব্জির জন্য অনুকূল। নারকেল, আনারস, কাঁঠাল, পেঁপে, কলা জাতীয় ফল এখানে জন্মায়। শসা, আলু, বাঁধাকপি এবং অন্যান্য সবুজ শাকসবজি এখানকার সাধারণ কৃষি শাকসবজি।
আর্থিক বৃত্তিদান
আর্থিক বৃত্তিদান (ইংরেজি: Endowment) বা বৃত্তিদান বলতে সাধারণত শিক্ষাপ্রতিষ্ঠান, ধর্মীয় সংঘ ও অন্যান্য সাংস্কৃতিক বা জনকল্যাণমূলক সংস্থায় অর্পিত অনুদানকে বোঝানো হয়। প্রচলিত অর্থে এসব সংস্থার সমুদয় বিনিয়োগকেই বৃত্তিদান হিসেবে দেখা হয় এবং এর সদব্যবহারের উদ্দেশ্যে ফাউন্ডেশন বা ট্রাস্ট সৃষ্টি করা হয়। এ অনুদান সরকার, বেসরকারি প্রতিষ্ঠান বা ব্যক্তি উদ্যোগ থেকে আসতে পারে।
মার্কিন বিশ্ববিদ্যালয়গুলো প্রতি বছর বড় অঙ্কের বৃত্তিদান লাভ করে থাকে। এ অর্থ বিশ্ববিদ্যালয় পরিচালনা, শিক্ষক নিয়োগ ও ছাত্রবৃত্তিতে ব্যয় করা হয়। ২০১৩ সালের হিসাব অনুযায়ী এ ব্যাপারে সবচেয়ে এগিয়ে ম্যাসাচুসেটসের এমহার্স্ট কলেজ, যার বৃত্তিদানের পরিমাণ ১.৮২৪ বিলিয়ন ডলার ।
শহীদ মিনার
শহীদ মিনার বা স্মৃতিস্তম্ভ বলতে এমন এক ধরনের কাঠামোকে বুঝানো হয়ে থাকে, যা শৈল্পিক, ঐতিহাসিক, রাজনৈতিক কারনে আত্নউৎসর্গকৃত ব্যক্তিদের স্মরনে নির্মাণ করা হয়েছে। তবে উপমহাদেশের বাংলা ভাষাভাষীদের মধ্যে শহীদ মিনার বলতে যারা বাংলা ভাষা আন্দোলনে শহীদ (আত্নত্যাগ) হয়েছেন, তাদের স্মৃতি রক্ষার্থে যা নির্মাণ করা হয়েছে সেই স্থাপনাগুলোকে বুঝায়। ভাষা আন্দোলনের এই শহীদ মিনার মূলত ঢাকায় অবস্থিত বাংলাদেশের কেন্দ্রীয় শহীদ মিনার কাঠামোতে নির্মাণ করা হয়।
কাঠামো
শহীদ মিনার পাঁচটি স্তম্ভ দ্বারা নির্মিত হবে, মাঝের স্তম্ভটি কিছুটা বড় হবে, এবং এই স্তম্ভটি সামনের দিকে হেলানো থাকবে, এবং স্তম্ভগুলোর মাঝ বরাবর একটি লাল রঙের কাপড় দিয়ে বৃত্ত তৈরি থাকবে, যা গোল আকৃতির লাল সূর্যকে নির্দেশ করে। চিত্রশিল্পী হামিদুর রহমান কে বর্তমান শহীদ মিনারের কাঠামোর প্রবর্তক বা স্থপতি বলা হয়। হামিদুর রহমানের নির্দেশনা অনুসারে নভেরা আহমেদের প্রত্যক্ষ তত্ত্বাবধানে এটি বিনির্মাণ করা হয়েছে।
ইতিহাস
প্রথম শহীদ স্মৃতিস্তম্ভ রাজশাহী নামে খ্যাত স্তম্ভটি ১৯৫২ সালের ২১ ফেব্রুয়ারি সন্ধ্যায় রাজশাহী কলেজ মুসলিম হোস্টেলের এফ ব্লকের সামনে ইট-কাদা দিয়ে নির্মান করা হয়। এই স্মৃতিস্তম্ভটি ২২ ফেব্রুয়ারি পুলিশ প্রশাসন দ্বারা ভেঙে ফেলা হয়। ২৩ ফেব্রুয়ারি রাতে আবার ঢাকা মেডিকেল কলেজের শিক্ষার্থীরা ঢাকাতে প্রথম বারের মত শহীদ মিনার নির্মাণ করেছিলেন। একটি কাগজের উপর ‘শহীদ স্মৃতিস্তম্ভ’ শব্দদুটি লিখে এতে গেঁথে দেওয়া হয়েছিলো। আন্দোলনে নিহত শফিউর রহমানের পিতা এই শহীদ মিনারের উদ্বোধন করেন। তবে ২৬ ফেব্রুয়ারি পুলিশ ও পাকিস্তান সেনাবাহিনী কর্তৃক এই শহীদ মিনার ভেঙে ফেলা হয়। পরবর্তীতে ঢাকা কলেজেও শহীদ মিনার তৈরি করা হয়েছিলো, সেটিও সরকারের আদেশে ফেঙ্গে ফেলা হয়।
এরপরে বাংলা ভাষাকে পাকিস্তানের রাষ্ট্রভাষা হিসাবে স্বীকৃতি দেওয়ার পর ১৯৫৭ সালে সরকারিভাবে কেন্দ্রীয় শহীদ মিনারের কাজ শুরু হয়। ১৯৬৩ সালে ঢাকা বিশ্ববিদ্যালয়ের উপাচার্য মাহামুদ হোসেনের নেতৃত্বে এটির কাজ সম্পন্ন হয়। এইসময় শহীদ আবুল বরকতের মা হাসিনা বেগমকে দিয়ে এই শহীদ মিনারের উদ্বোধন করা হয়।
উল্লেখযোগ্য শহীদ মিনার
বাংলা ভাষা আন্দোলনের ইতিহাস মনে রাখতে বিভিন্ন স্থানে শহীদ মিনার স্থাপন করা হয়েছে:
খুলনা জেলার ইউনিয়ন পরিষদসমূহ
খুলনা জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। খুলনা জেলায় মোট ৯টি উপজেলার ৬৭টি ইউনিয়ন পরিষদ নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
কয়রা উপজেলা
কয়রা উপজেলা ৭টি ইউনিয়ন, ৬৩ টি ওয়ার্ড, ৭২ টি মৌজা/মহল্লা এবং ১৩১ টি গ্রাম নিয়ে গঠিত হয়েছে।
দাকোপ উপজেলা
দাকোপ উপজেলার প্রশাসনিক কার্যক্রম ১৯১৩ সালে শুরু হয় এবং ১৯৮৩ সালে উপজেলায় রুপান্তর করা হয়। এখানে ৯টি ইউনিয়ন পরিষদ, ২৬টি মৌজা এবং ১০৭টি গ্রাম নিয়ে গঠিত হয়েছে।
পাইকগাছা উপজেলা
পাইকগাছা উপজেলা ১০টি ইউনিয়ন পরিষদ, ১৭২ মৌজা/মহল্লা এবং ২১২টি গ্রাম নিয়ে গঠিত হয়েছে।
বটিয়াঘাটা উপজেলা
বটিয়াঘাটা উপজেলা ৭টি ইউনিয়ন পরিষদ/ওয়ার্ড, ১৩টি মৌজা/মহল্লা এবং ১৫টি গ্রাম নিয়ে গঠিত হয়েছে।
স্তেফান আল শারাউই
স্তেফান কারিম আল শারাউই (ستيفان كريم الشعراوي; জন্ম ২৭ অক্টোবর ১৯৯২), একজন ইতালীয় পেশাদার ফুটবলার, যিনি ফরোয়ার্ড হিসেবে সিরি এ এর ক্লাব মিলান এবং ইতালি জাতীয় দলের হয়ে খেলেন। তার ডাকনাম ইল ফারাউনে (ফারাও)। আল শারাউই তার কর্মজীবন শুরু করেন জেনোয়াতে। এরপর তিনি ধারে চলে যান পাদুভাতে, তারপর স্থানান্তরিত হন মিলানে। জ্লাতান ইব্রাহিমোভিচের পারি সাঁ-জের্‌মাঁয় চলে যাওয়ার পর তিনি মিলানের একজন গুরুত্বপূর্ণ খেলোয়াড়ে পরিণত হন। ২০১২ সালে, দ্য গার্ডিয়ান কর্তৃক প্রকাশিত বিশ্বের ১০০ জন সেরা ফুটবলারের তালিকায় তিনি ৫২তম স্থান অর্জন করেন।
প্রারম্ভিক জীবন
আল শারাউই ইতালির সাভোনাতে জন্মগ্রহণ করেন। তার বাবা মিশরীয় এবং মা ইতালীয়। তিনি একজন নামমাত্র মুসলিম।
জেনোয়া
আল শারাউই তার যুব কর্মজীবন শুরু করেন ১৪ বছর বয়সে স্থানীয় সিরি এ ক্লাব জেনোয়ার হয়ে।
২০০৮ সালের ২১ ডিসেম্বর, ১৬ বছর এবং ৫৫ দিন বয়সে, কিয়েভোর বিপক্ষে খেলায় জেনোয়ার মূল দলে তার অভিষেক হয়। বদলি হিসেবে নেমে তিনি ১০ মিনিট খেলেন। সিরি এ এর ইতিহাসের চতুর্থ সর্বকনিষ্ঠ খেলোয়াড় হিসেবে তার অভিষেক হয়। ওই মৌসুমে এই একটি মাত্র খেলায়ই তিনি মাঠে নামেন, যদিও অনেকগুলো খেলার স্কোয়াডে তিনি বদলি খেলোয়াড় হিসেবে অন্তর্ভুক্ত ছিলেন।
মিলান
210px|thumb|left|[[রিয়াল মাদ্রিদ ফু|রিয়াল মাদ্রিদের বিপক্ষে প্রাক-মৌসুম প্রদর্শনী খেলায় সতীর্থ রবিনিয়োর সাথে আল শারাউই।]] ২০১১ সালের ২৫ জুন, এ.সি. মিলানের সাথে চুক্তি স্বাক্ষর করেন আল শারাউই। ২০১১ সালের ১৮ সেপ্টেম্বর, নাপোলির বিপক্ষে মিলানের হয়ে তার অভিষেক হয়। ঐ খেলায় তারা ৩–১ গোলে পরাজিত হয়। তিন দিন পর, ক্লাসিও উদিনেজের বিপক্ষে আলেজান্দ্রে পাতোর বদলি হিসেবে মাঠে নেমে মিলানের হয়ে নিজের প্রথম গোল করেন শারাওই। খেলাটি ১–১ গোলে ড্র হয়।
মিলানে শারাওই তার প্রথম ছয় মাসে মাত্র সাতটি খেলায় মাঠে নামেন। এতে করে সংবাদ মাধ্যমে ছড়িয়ে পড়ে যে তিনি আরও বেশি খেলায় মাঠে নামার জন্য কোন দলে ধারে চলে যেতে পারেন। অবশ্য ক্লাবের ভাইস-প্রেসিডেন্ট আর্দ্রিয়ানো গাল্লিয়ানি, কোচ মাস্সিমিলিয়ানো আল্লেগ্রির সাথে শারাওইকে অদূর ভবিষ্যত্‍ পর্যন্ত দলে রাখার সিদ্ধান্তে পৌছান। মিলানের হয়ে তিনি উন্নতি করতে থাকেন এবং ইতালির অন্যতম সেরা তরুন প্রতিভাবনে পরিণত হন। ২০১২ সালের ৮ ফেব্রুয়ারি, জুভেন্তাসের বিপক্ষে কোপা ইতালিয়ার সেমি-ফাইনালের প্রথম লেগে মিলানের হয়ে তিনি একটি গোল করেন, যদিও খেলায় তারা ১–২ গোলে পরাজিত হয়। তিন দিন পর, উদিনেজের বিপক্ষে তিনি একটি অত্যন্ত গুরুত্বপূর্ণ জয়সূচক গোল করেন।
২০১২–১৩ মৌসুম
২০১২ সালের ২৫ জুলাই, শারাওই মিলানের সাথে পাঁচ বছরের চুক্তি স্বাক্ষর করেন। ২০১২ সালের ৩ অক্টোবর,  জেনিত সেইন্ট পিটার্সবার্গের বিপক্ষে শারাওই তার প্রথম চ্যাম্পিয়নস লিগ গোল করেন। এতে করে ১৯ বছর এবং ৩৪২ দিন বয়সে এসি মিলানের সর্বকনিষ্ঠ খেলোয়াড় হিসেবে এই প্রতিযোগিতায় গোল করার কৃতিত্ব অর্জন করেন তিনি।  ২০১২ সালের ১৭ নভেম্বর, তিনি নগর প্রতিদ্বন্দী নাপোলির বিপক্ষে জোড়া গোল করার মাধ্যমে তিনি দলকে একটি গুরুত্বপূর্ণ খেলায় পরাজয় থেকে রক্ষা করেন। তিনি তার দূর্দান্ত ফর্ম ধরে রাখেন এবং কাতানিয়ার বিপক্ষেও জোড়া গোল করে দলকে ১–৩ গোলের জয় এনে দেন।
ফ্ল্যাশ মেমোরি
ফ্ল্যাশ মেমোরি হল একটি ইলেক্ট্রনিক অপরিবর্তনীয় কম্পিউটার স্টোরেজ মাধ্যম যা বৈদ্যুতিকভাবে মুছা এবং পুনরায় প্রোগ্রাম করা যায়। এটির সূচনা করে তোশিবা ১৯৮৪ সালে। ফ্ল্যাশ মেমোরি ইইপিরম থেকে উদ্ভাবন করা হয়। দুই ধরনের ফ্ল্যাশ মেমোরি রয়েছে, যাদের নামকরণ করা হয়েছে ন্যান্ড এবং নর যুক্তি গেটের অনুসারে। ফ্ল্যাশ মেমোরির একক সেলের আন্তঃ বৈশিষ্ট্য প্রকাশ করে ঐসকল গেটের বৈশিষ্ট্যের মত। যেখানে ইপিরম সম্পূর্ণ মুছে ফেলে আবার লিখতে হয় সেখানে ন্যান্ড ধরনের ফ্ল্যাশ মেমোরি হয়ত ব্লক বা পৃষ্ঠা আকারের লেখা বা পড়া যায়। যা পুরো যন্ত্রের তুলনায় অনেক ছোট। নর ধরনের ফ্ল্যাশে একটি একক মেশিন শব্দ (বাইট) লিখা বা পড়া যায় স্বাধীনভাবে মুছে ফেলা কোন জায়গায়।
ন্যান্ড সাধারণত প্রধান মেমোরি, মেমোরি কার্ড, ইউএসবি ফ্ল্যাশ ড্রাইভ, সলিড স্টেট ড্রাইভ এবং এই রকম পন্যে সাধারণ স্টোরেজ ও ডাটা স্থানান্তরের জন্য ব্যবহৃত হয়। ন্যান্ড অথবা নর ফ্ল্যাশ মেমোরি প্রায়ই কনফিগারেশন ডাটা সংরক্ষণের জন্য অসংখ্য ডিজিটাল পন্যে ব্যবহৃত হয় যা আগে ইইপিরম বা ব্যাটারির মাধ্যমে স্ট্যাটিক র‍্যাম দিয়ে ব্যবহার করা হত। একটি গুরুত্বপূর্ণ অসুবিধা হল নির্দিষ্ট ব্লকে সীমিত সংখ্যক পড়তে এবং লিখতে পারার সীমা ।
উভয় ধরনের ফ্ল্যাশ মেমোরির ব্যবহারের উদাহরণ হল ব্যক্তিগত কম্পিউটার, পিডিএ, ডিজিটাল অডিও প্লেয়ার, ডিজিটাল ক্যামেরা, মোবাইল ফোন, সিন্থেসাইজার, ভিডিও গেমস, বৈজ্ঞানিক যন্ত্রপাতি, শিল্পকারখানার রোবট, চিকিৎসা যন্ত্রপাতি এবং আরো অনেক। অপরিবর্তনীয় হওয়ার সাথে সাথে ফ্ল্যাশ মেমোরি দ্রুত গতির অ্যাকসেস টাইম (ডাইনামিক র‍্যামের মত) সুবিধা দেয় যদিও তা স্ট্যাটিক রম বা র‍্যামের মত দ্রুত নয়। এর ঝাকুনি সহনক্ষমতার কারণে বহনযোগ্য যন্ত্রতে হার্ড ডিস্কের তুলনায় এর জনপ্রিয়তা বেশি কেন তা বোঝা যায়। সেইসাথে রয়েছে এর উচ্চ টেকসই গুনাগুন যা উচ্চ চাপ, তাপ এবং পানিতে ভিজলেও টিকে থাকে।
যদিও ফ্ল্যাশ মেমোরি আসলে একধরনের ইইপিরম তবুও ইইপিরমের সংজ্ঞা সাধারণত নির্দেশ করে বিশেষ করে ফ্ল্যাশ নয় এমন ইইপিরম যা ছোট ছোট ব্লকে মোছা যায় সাধারণত বাইটে। কারণ মুছে ফেলার চক্রটি ধীর। ফ্ল্যাশ মেমোরিতে ব্যবহৃত বড় ব্লকগুলো মুছার ক্ষেত্রে এটি গুরুত্বপূর্ণ গতি সুবিধা দেয় ফ্ল্যাশ নয় এমন ইইপিরমের তুলনায় এবং তার ফলে প্রধান প্রকারের মেমোরি হয়ে উঠেছে যেখানে একটি সিস্টেমের একটি গুরুত্বপূর্ণ পরিমানের অপরিবর্তনশীল সলিড স্টেট স্টোরেজ প্রয়োজন হয়।
সিলাম্বু
সিলাম্বু (சிலம்பு, ചിലമ്പ്) হল এক ধরনের ফাঁপা পায়েল বা পায়ের অলঙ্কার। এর মধ্যে ধাতব বল ভরা থাকে, হাঁটা চলা করলে যা থেকে শব্দ উৎপন্ন হয়। এটি বিভিন্ন সময়ে এবং অনুষঙ্গে ভারতীয় উপমহাদেশের অনেক অংশে পরা ও ব্যবহার করা হয়। রুপোর সিলাম্বু অনেক সময় প্রাপ্তবয়স্কদের কাছে রুপোর থান্ডাই নামেও পরিচিত। পূজার সময় সঞ্চালিত নাচের অনুষ্ঠানের জন্য বেশিরভাগ শিল্পী রুপোর সিলাম্বু পরিধান করে।
ব্যুৎপত্তি
জয়রাজের মতে, 'সিলাম্বু' শব্দটি 'সিলাম্বল' ক্রিয়াপদ থেকে উদ্ভূত হয়েছে। এর অর্থ 'শব্দ করা'।
বর্ণনা
সিলাম্বু হল একটি ফাঁপা পায়েল, যার মধ্যে ধাতুর পুঁতি বা বল ভরা থাকে। পরিধানকারী নড়াচড়া করলে বা নৃত্য করলে পুঁতিগুলির নড়ার ফলে শব্দের সৃষ্টি হয়। এটি পায়ের গোড়ালিতে বা পায়ে পরা যেতে পারে। সিলাম্বু পায়ে পরা হলে তামিল ভাষায় তাকে বলা হয় কালসিলাম্বু। এটি ভারতীয় ঐতিহ্যবাহী একটি গহনা যা আজও ব্যবহৃত হয়।
কিছু ধরনের সিলাম্বু তামা দিয়ে তৈরি হয় এবং এগুলিতে শব্দ তৈরি করতে লোহার বল ব্যবহার করা হয়। অন্যগুলি রুপো দিয়ে তৈরি হয়।
নৃত্যে
দরবার নৃত্য শিল্পীরা সিলাম্বু পরিধান করতেন। এছাড়াও কান্দ্যান নৃত্য শিল্পীরা হয়তো সিলাম্বু ব্যবহার করতেন
তামিলনাড়ুতে, আম্মান উৎসব অথবা নবরাত্রি উৎসবের সময় মন্দিরে কাই সিলাম্বু আট্টম নামে একটি ঐতিহ্যবাহী নৃত্য পরিবেশিত হয়। এই নৃত্যের সময় নর্তকীরা তাদের গোড়ালিতে সিলাম্বু পরে এবং হাতেও ধরে রাখে। তাদের নৃত্যে লম্ফনের বিভিন্ন শৈলী থাকে। এই কম্পনের ফলে সিলাম্বুতে শব্দ উৎপন্ন হয়।
সাহিত্যে
সিলপ্পদিকারম (একটি সিলাম্বুর গল্প) মহাকাব্যটির মূল চরিত্র হল কন্নগি, তার সিলাম্বু বিক্রি করার চেষ্টাকে ঘিরে এই কাব্যটি তৈরি করা হয়েছে। সিলাম্বুর নাম থেকেই এর শিরোনামটি এসেছে।
উৎসবে
পোঙ্গল উৎসবের সময় কখনও কখনও গরুর পায়ে সিলাম্বু রাখা হয়।
ধর্মে
নাচের ভঙ্গিমায় শিব, যাঁকে নটরাজ বলা হয়, কখনও কখনও তাঁর গোড়ালিতে একটি সিলাম্বু থাকে।
কেরালায় থেয়্যাম উপাসনার সময় সিলাম্বু ব্যবহার করা হয়। মনে করা হয় নৈনাতিভু নাগাপুশানি আম্মান মন্দির গৌরীর সিলাম্বু (পায়েল) পড়েছিল। কারাইকেনি গ্রামে কারাইকেনি পাদুকালাম (পাদুকালাম অর্থ "যুদ্ধ") উদযাপিত হয়, যেখানে অনেক গ্রাম একত্রিত হয়ে বিভিন্ন যুদ্ধের মতো কার্যক্রম চালায়। প্রতি ২ বছর পর পর এই উৎসব উদযাপন হয়। এই উৎসবে বিশেষ তামিল ঐতিহ্যে সিলাম্বুকে নিয়ে লড়াই হয়।
তাল দেকেল
তাল দেকেল (জন্ম ফেব্রুয়ারি ১, ১৯৬৮) একজন শিল্প ইতিহাসবিদ, কিউরেটর এবং শিক্ষাবিদ। তার কাজ ইজরায়েল এবং সারা বিশ্বের আধুনিক এবং সমসাময়িক শিল্প নিয়ে কাজ করে। তার গবেষণা নারীবাদী তত্ত্ব এবং ট্রান্সন্যাশনালিজম ব্যবহার করে জাতি, শ্রেণী, লিঙ্গ, যৌনতা এবং জাতীয়তার সাথে এর আন্তঃসম্পর্ক বিশ্লেষণ করে ভিজ্যুয়াল সংস্কৃতির বিষয়গুলিতে মনোনিবেশ করে। তার সাম্প্রতিক গবেষণা ইজরায়েলের প্রাক্তন সোভিয়েত ইউনিয়ন, ইথিওপিয়া এবং ফিলিপাইন থেকে আসা মহিলা অভিবাসীদের কেস স্টাডিকে কেন্দ্র করে আবর্তিত হয়েছে।
জীবনী
ডেকেলের জন্ম যুক্তরাষ্ট্রে এবং তিনি দুই বছর বয়সে ইসরায়েলে চলে আসেন। তার দাদি এটজেলের একজন যোদ্ধা ছিলেন। তার বাবা, এরিয়েল ওস্টার, একজন শিল্প মনোবিজ্ঞানী এবং তার মা, ইভা অস্টার-লিন্ড ছিলেন একজন সুইডিশ নাগরিক, যিনি তার স্বামীর অনুসরণে মার্কিন যুক্তরাষ্ট্রে এবং তারপর ইসরায়েলে চলে এসেছিলেন। ডেকেলের মা অভিবাসী মহিলাদের প্রথম উদাহরণগুলির মধ্যে একটি ছিলেন এবং তার গবেষণার অন্যতম বিশিষ্ট বিষয় হয়ে উঠেছিলেন।
একাডেমিক এবং পেশাদার ক্যারিয়ার
১৯৯৬-১৯৯৭ সালের মধ্যে ডেকেল ইজরায়েলের অন্যতম বৃহৎ মানবসম্পদ কোম্পানি ওআরএস কালেকশনের প্রধান কিউরেটর হিসেবে দায়িত্ব পালন করেন। তারপর থেকে, ডেকেল তার গবেষণা দক্ষতা সম্পর্কিত প্রদর্শনীগুলি কিউরেট করেছেন, যেমন "ফ্রেমের ভিতরে এবং বাইরে: ফিলিপাইনের শিল্পীরা ইজরায়েলে ছবি তোলা"।
২০০১ সাল থেকে, ডেকেল তেল আবিব বিশ্ববিদ্যালয়ে মহিলা ও লিঙ্গ গবেষণার প্রোগ্রামের প্রভাষক। তিনি ২০১০ সালে শিল্প ইতিহাস বিভাগে প্রভাষক হিসেবে যোগদান করেছিলেন এবং বিভাগে ইসরায়েলি আর্ট ট্র্যাকের সহ-প্রতিষ্ঠাতা ছিলেন, তিনি সেখানে ইসরায়েলি শিল্প অধ্যয়নের স্টিয়ারিং কমিটির সহ-সভাপতি হিসেবেও দায়িত্ব পালন করেছিলেন।
২০১৫-২০১৭ সালের মধ্যে তিনি তেল আভিভ বিশ্ববিদ্যালয়ের এনসিজেডব্লিউ জেন্ডার স্টাডিজ ফোরামের চেয়ার হিসেবে দায়িত্ব পালন করেন। ২০১৭ সালে তিনি ভিজ্যুয়াল লিটারেসি স্টাডিজের প্রধান, একটি এমএড প্রোগ্রাম এবং কিবুতজিম কলেজ অফ টেকনোলজি অ্যান্ড আর্টসের কিউরেটরাল স্টাডিজের প্রধান নিযুক্ত হন।
ডেকেল একাডেমিক জার্নাল "মিগদার – অ্যান ইন্টারডিসিপ্লিনারি জার্নাল ফর জেন্ডার অ্যান্ড ফেমিনিজম" এর সম্পাদকীয় সদস্য। ২০১৫ সালে তিনি ইজরায়েলের এসোসিয়েশন ফর উইমেন্স আর্ট অ্যান্ড জেন্ডার রিসার্চের সহ-প্রতিষ্ঠাতা ছিলেন এবং ২০১৮ সালের জানুয়ারি পর্যন্ত বোর্ড সদস্য হিসেবে দায়িত্ব পালন করেন, যখন তিনি অ্যাসোসিয়েশনের সভানেত্রী হন।
২০১৩ সালে তিনি এনসিজেডব্লিউ সংস্থা কর্তৃক সবচেয়ে প্রভাবশালী ইজরায়েলি নারীদের দেওয়া ডিরয় টেস্টামেন্টরি ফাউন্ডেশন মেডেল ফর এক্সেলেন্স ইন এডুকেশন জিতেছিলেন। ২০১৭ সালে তিনি ইজরায়েলের রাআনা মুক্ত বিশ্ববিদ্যালয়ের পক্ষ থেকে বছরের সেরা পাণ্ডুলিপির জন্য গোল্ডেনবার্গ পুরস্কার (সান দিয়েগো) পান।
ডেকেল একজন সমাজকর্মী, যিনি "আখোতি - মুভমেন্ট ফর উইমেন ইন ইজরায়েল" এর বোর্ড সদস্য হিসেবে দায়িত্ব পালন করছেন। তিনি "১৩২৫ - শান্তি ও নিরাপত্তার জন্য নারী" এর ইজরায়েলি উদ্যোগের অংশ যার লক্ষ্য ইজরায়েলি সরকারের সমস্ত বিভাগে জাতিসংঘের নিরাপত্তা পরিষদের রেজোলিউশন ১৩২৫ বাস্তবায়ন করা।
কালচোঁ দক্ষিণ ইউনিয়ন
আয়তন
কালচোঁ দক্ষিণ ইউনিয়নের আয়তন ৪,০১১ একর।
জনসংখ্যার উপাত্ত
২০১১ সালের পরিসংখ্যান অনুযায়ী কালচোঁ দক্ষিণ ইউনিয়নের জনসংখ্যা ২৯,৪৪২ জন। এর মধ্যে পুরুষ ১৩,৪২২ জন এবং মহিলা ১৬,০২০ জন। মোট পরিবার ৬,২৩৬টি।
অবস্থান ও সীমানা
হাজীগঞ্জ উপজেলার মধ্যাংশে কালচোঁ দক্ষিণ ইউনিয়নের অবস্থান। এ ইউনিয়নের পশ্চিমে দ্বাদশ গ্রাম ইউনিয়ন ও বাকিলা ইউনিয়ন, দক্ষিণে হাজীগঞ্জ সদর ইউনিয়ন, পূর্বে হাজীগঞ্জ সদর ইউনিয়ন ও হাটিলা পশ্চিম ইউনিয়ন এবং উত্তরে কালচোঁ উত্তর ইউনিয়ন অবস্থিত।
প্রশাসনিক কাঠামো
কালচোঁ দক্ষিণ ইউনিয়ন হাজীগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী কালচোঁ দক্ষিণ ইউনিয়নের সাক্ষরতার হার ৫৮.৭%।
হাট-বাজার
পিরোজপুর হাজী সাহেবের আড়ং বাজার
জনপ্রতিনিধি
১.জনাব গোলাম মোস্তফা স্বপন (চেয়ারম্যান) ২.জনাব মাসুদ বকাউল (মেম্বার ৯নং ওয়ার্ড)
পৃথিবীর ভূতাত্ত্বিক ইতিহাস
ডান|থাম্ব|325x325পিক্সেল|পৃথিবীর ইতিহাসের আপেক্ষিক সময়কাল প্রদর্শন করে এবং বিশেষ ঘটনাসমূহ নিয়ে, নকশা আকারে ভূতাত্ত্বিক সময় দেখানো হয়েছে যাকে ভূতাত্ত্বিক ঘড়ি বলা হয় । পৃথিবীর ভূতাত্ত্বিক ইতিহাস ভূতাত্ত্বিক সময়ের উপর ভিত্তি করে অতীতের উল্লেখযোগ্য ঘটনাসমূহ মেনে চলে। এই পদ্ধতিতে পাথরের স্তর অধ্যয়ন (স্তরবিন্যাস)-এর উপর ভিত্তি করে এই কালনিরূপণ করা হয়। পৃথিবী প্রায় ৪.৫৪ বিলিয়ন বছর পূর্বে সৌরজাগতিক নীহারিকার বৃদ্ধির ফলে গঠিত হয়েছে। সৌরজাগতিক নীহারিকা হল সূর্যের গঠনের ফলে ফেলে যাওয়া ধুলো এবং গ্যাসের ডিস্ক-আকৃতির বস্তু, যা থেকে সৌরজগতের বাকি উপাদানসমূহ গঠিত হয়েছে।
প্রাক-ক্যাম্ব্রিয়ান
প্রাক্-ক্যাম্ব্রিয়ান সময় হল প্রায় ৯০% ভূতাত্ত্বিক সময়, যার সময়কাল ৪.৬ বিলিয়ন বছর পূর্ব থেকে ক্যাম্ব্রিয়ান যুগ শুরুর (প্রায় ৫৪.১ কোটি বছর) পূর্ব পর্যন্ত। এই যুগ তিনটি অধিযুগ: হেডিয়ান, আর্কিয়ান এবং প্রোটেরোজোয়িক যুগে বিভক্ত।
গত ৩ বিলিয়ন বছরে ১০ বারের মত আগ্নেয়গিরি থেকে বড় ধরনের অগ্নুৎপাত হয়েছে, যা পৃথিবীর পরিবেশকে পরিবর্তিত করেছে এবং কিছু বস্তুর বিলুপ্তি সাধন করেছে।
হেডিয়ান অধিযুগ
হেডিয়ান যুগ হল ৪.৬-৪ গিগা বছর পূর্বে উল্কাবর্ষণ-বহুল অধিযুগ। সেই সময় সূর্যের চারপাশে গ্যাস এবং ধূলিকণার এক বৃহৎ মেঘের মধ্যে সৌরজগৎ গঠিত হয়, যার বৃদ্ধির ফলে ৪,৫০০ মিলিয়ন বছর পূর্বে পৃথিবী গঠিত হয়েছিল। হেডিয়ান যুগ আনুষ্ঠানিকভাবে স্বীকৃত নয়, প্রাপ্ত কঠিন পাথরের নথি থেকে এই যুগের কালক্রম নির্ণয় করা হয়। প্রাপ্ত প্রাচীনতম গোমেদ-মণির বয়স প্রায় ৪,৪০০ মিলিয়ন বছর।
প্রোটেরোজোয়িক অধিযুগ
প্রোটেরোজোয়িক যুগের ব্যপ্তি ছিল ২,৫০০ থেকে ৫৪১ মিলিয়ন বছর পূর্ব পর্যন্ত। এটি হল আধুনিক ভূত্বকীয় পাত গঠনের পর্যায়। এই সময়ে প্রথম প্রাণীকুলের আবির্ভাব ঘটে।
গুয়াদালকিবির
thumb|300px|সেভিয়া শহরের পাশ দিয়ে বহমান গুয়াদালকিবির নদী thumb|300px|ইবেরীয় উপদ্বীপে গুয়াদালকিবির নদীর অবস্থান গুয়াদালকিবির নদী (স্পেনীয় – Río Guadalquivir; রিও গুয়াদালকিবির; আরবী – الوادي الكبير; আল-ওয়াদি আল-কবির; "বড় নদী" ) হল দক্ষিণ স্পেনের আন্দালুসিয়া স্বশাসিত অঞ্চলের মধ্য দিয়ে প্রবাহিত একটি নদী। নদীটি সমুদ্রপৃষ্ঠ থেকে ১৪০০ মিটার ঊর্ধ্বে স্পেনের খায়েন প্রদেশের সিয়েরা দে কাথোর্লা পর্বতের কানিয়াদা দে লাস ফুয়েন্তেস থেকে উৎপন্ন হয়ে মূলত পশ্চিমে ও কিছুটা দক্ষিণে প্রবাহিত হয়ে কাদিথ প্রদেশের সানলুকা দে বারামেদা শহরের কাছে সমুদ্রে পড়েছে। উৎস থেকে মোহনা পর্যন্ত ৬৫৭ কিলোমিটার লম্বা এই নদীটি ইবেরীয় উপদ্বীপের পঞ্চম দীর্ঘতম নদী (তেজো, এবরো, দোরু ও গুয়াদিয়ানার পর)। নদীটি স্পেনের দ্বিতীয় দীর্ঘতম নদী, যার গতিপথ সম্পূর্ণরূপেই স্পেনের মধ্যেই সীমাবদ্ধ। বর্তমানে কাদিথ উপসাগর থেকে সেভিয়া পর্যন্ত নদীটি নৌ চলাচলযোগ্য; রোমান যুগে এই নদীপথে এমনকি কর্দোবা ও কখনও কখনো আন্দুখার পর্যন্ত যাতায়াত ও বাণিজ্য চলত। আন্দালুসিয়ার মধ্যে দিয়ে পূর্ব থেকে পশ্চিম অভিমুখে এর গতিপথে অনেক গুরুত্বপূর্ণ ইতিহাসখ্যাত নগর ও বাণিজ্যকেন্দ্র গড়ে উঠেছে। এর মধ্যে বিশেষভাবে উল্লেখযোগ্য হল আন্দুখার, কর্দোবা ও সেভিয়া। একাদশ শতাব্দীতে আরবরা আল-ওয়াদি আল-কবির ("বড় নদী") বলে এর নতুন নামকরণ করার আগে পর্যন্ত বেতিস (Baetis বা Betis) নামে এই নদী পরিচিত ছিল।
নামকরণের ইতিহাস
নদীটি বর্তমানে গুয়াদালকিবির নদী হিসেবে পরিচিত। এই নামটি আসলে নদীটির আরবী নাম আল-ওয়াদি আল কবির-এর অপভ্রংশ। কিন্তু একাদশ শতাব্দীর আগে এই নাম বা তার মূল আরবী নামটিও খুব বেশি পরিচিত ছিল না। ইতিহাসের নানা পর্বে নদীটি অন্যান্য নানা নামে পরিচিত ছিল।
ঐতিহাসিক নাম
এখানে আরও উল্লেখ্য যে, আল-ইদ্রিসি ১১৫৪ খ্রিস্টাব্দে আঁকা তাঁর পৃথিবীর মানচিত্রে এই নদীটিকে উল্লেখ করেছেন নার আগতাম নামে; অন্যদিকে অন্যান্য কিছু আরব লেখক, যেমন - ইবন আল-খাতিব বা আল-রাব্বিনির লেখায় এই নদী শুধুমাত্র সেভিয়ার নদী হিসেবেই উল্লিখিত হয়েছে।
উপনদীসমূহ
thumb|300px|বিভিন্ন উপনদীসহ গুয়াদালকিবির নদী উপত্যকার মানচিত্র গুয়াদালকিবির নদীর উপনদীগুলির এক বিশেষ বৈশিষ্ট্য হল - এর দুই পারের উপনদীগুলির মধ্যে চোখে পড়ার মতো বিভিন্নতা। আসলে এর উপত্যকার দুই দিকে অবস্থিত সিয়েরা মোরেনা পর্বতমালা ও কর্দিয়েরাস বেতিকাস উচ্চভূমির মধ্যে ভৌগোলিক পার্থক্যের কারণেই আমরা দুই পারের উপনদীগুলির মধ্যে এই বিভিন্নতা দেখতে পাই।
গুয়াদালকিবির নদীর বামদিক থেকে আসা উপনদীগুলি ডানদিক থেকে আসা উপনদীগুলির তুলনায় তুলনামূলকভাবে লম্বা; এইসব নদীগুলি প্রায় প্রতিটিই দক্ষিণপূর্ব থেকে উত্তরপশ্চিমবাহী; এরা সাধারণভাবে কর্দিয়েরাস বেতিকাস উচ্চভূমির মধ্য দিয়ে প্রবাহিত হয়ে এসে সমতলে নেমে আসে ও গুয়াদালকিবির উপত্যকায় এসে মিলিত হয়ে একধরনের নদীর নেটওয়ার্ক তৈরি করে।
অন্যদিকে ডানদিকের উপনদীগুলি, সাধারণভাবে এদের একত্রে মারিয়ানিকোস বলে অভিহিত করা হয়, তুলনামূলকভাবে কিছুটা ছাড়া ছাড়া; আলাদা আলাদা করে নিজের মতো প্রায়শই প্রায় একই দূরত্ব অতিক্রম করে এসে তারা গুয়াদালকিবির নদীতে এসে পড়ে। এগুলি্র বেশিরভাগেরই উৎপত্তি সিয়েরা মোরেনা পর্বতমালার ঢালে; সেখানকার পাথুরে জমির মধ্য দিয়ে প্রবাহিত খাত বেয়ে তারা সরাসরি গুয়াদালকিবির নদীতে এসে মিশেছে।